ขับรถไม่มีใบขับขี่จับยึดรถชั่วคราว
พล.ต.ท.วิทยา ประยงค์พันธุ์ ผู้ช่วย ผบ.ตร. กล่าวว่า พล.ต.อ.จักรทิพย์ ชัยจินดา ผบ.ตร. ได้มีหนังสือด่วนที่สุดแจ้งทุกหน่วยทราบ สืบเนื่องจากที่ประชุมคณะรัฐมนตรี วันที่ 9 พ.ค.ที่ผ่านมา เป็นห่วงปัญหาการจราจร จึงมีคำสั่งเข้มงวดกวดขัน ในการบังคับใช้กฎหมายจราจรลดอุบัติเหตุและความสูญเสียที่เกิดขึ้น โดยเฉพาะความผิดที่ส่งผลกระทบให้การจราจรติดขัด และมีความไม่ปลอดภัย รถจักรยานยนต์ที่ขับรถเร็วเกินกฎหมายกำหนด ฝ่าฝืนกฎหมายจราจร ขับรถย้อนศร ขับขี่บนทางเท้า ดังนั้น เพื่อเป็นการปฏิบัติตามคำสั่ง ตนจึงให้ทั้ง 88 สน. จับกุมและบังคับใช้กฎหมายอย่างเคร่งครัด โดยเฉพาะรถจักรยานยนต์ ตั้งแต่สัปดาห์หน้าเป็นต้นไป,พล.ต.ท.วิทยากล่าวต่อว่า จากสถิติอุบัติเหตุช่วงสงกรานต์ที่ผ่านมา พบว่าร้อยละ 30-40 ไม่มีใบอนุญาตขับขี่ และประกัน พ.ร.บ. ดังนั้นจึงจำเป็นอย่างยิ่งที่จะควบคุมให้ผู้ขับขี่จะต้องมีใบอนุญาตขับขี่และต่อ พ.ร.บ.ด้วย ทั้งนี้ กรณีที่ผู้ขับขี่ที่ไม่มีใบอนุญาตขับขี่และประกันภัย พ.ร.บ. หากพบจะต้องยึดรถไว้เป็นการชั่วคราว อย่างไรก็ตาม การจับปรับผู้กระทำความผิดจะเน้นการประชาสัมพันธ์สร้างความเข้าใจกับประชาชนเป็นหลักเพื่อลดการปะทะระหว่างตำรวจกับประชาชน สำหรับอัตราโทษปรับของรถจักรยานยนต์ในข้อหาต่างๆมีดังนี้ กรณีขับรถย้อนศรมีโทษปรับ 500 บาท ขับรถบนทางเท้ามีโทษปรับ 400-1,000 บาท และขับขี่รถจักรยานยนต์ไม่สวมหมวกนิรภัยมีโทษปรับ 500 บาท.
พล.ต.ท.วิทยา ประยงค์พันธุ์ ผู้ช่วย ผบ.ตร. กล่าวว่า พล.ต.อ.จักรทิพย์ ชัยจินดา ผบ.ตร. ได้มีหนังสือด่วนที่สุดแจ้งทุกหน่วยทราบ สืบเนื่องจากที่ประชุมคณะรัฐมนตรี วันที่ 9 พ.ค.ที่ผ่านมา เป็นห่วงปัญหาการจราจรจึงมีคำสั่งเข้มงวดกวดขัน
ปัญหาการจราจร,กฎหมายจราจร,ใบขับขี่,ยึดรถ,รถจักรยานยนต์